สร้างภาพเคลื่อนไหว GIF ผ่านโปรแกรม GIMP สร้างภาพเครื่องไหว GIF แบบง่ายๆ ผ่านทางออนไลน์
GIMP ย่อมากจาก GNU Image Manipulation Program โปรแกรมเปิดสำหรับแก้ไขรูปภาพ คุณสามารถดาวน์โหลดฟรีได้ที่ gimp.org/downloads การใช้ GIMP คุณจะสามารถแก้ไขแต่ละเฟรม ปรับความเร็ว และบันทึกได้ทันทีซึ่งรวดเร็วกว่าการดาวน์โหลด เข้าไปที่ File → Open ในแถบเมนูด้านบน แล้วเลือกรูปภาพที่ถูกบันทึกอยู่ในเครื่องของคุณ ถ้าหากคุณต้องการสร้างภาพ GIF ขึ้นมาใหม่จากไฟล์ที่คุณจะวาด ให้เลือก File → New แทน  ถ้าหากคุณใช้ไฟล์ GIMP หลายเลเยอร์ที่มีอยู่แล้วมาทำ ให้เลือกคำสั่ง Image → Flatten Image เพื่อที่จะได้รวมเลเยอร์เข้าด้วยกันเป็นหนึ่งเลเยอร์ เลเยอร์นี้จะเป็นเฟรมหนึ่งเฟรมของภาพเคลื่อนไหว ถ้าคุณมีภาพที่ต้องการใช้อยู่พอประมาณแล้ว (เช่น ภาพต่อเนื่องจากการบันทึกหน้าจอหรือสกรีนช็อต) ให้เปิดภาพโดยเลือก File → Open as Layers แต่ถ้าหากคุณมีแค่ภาพเดียวแต่ต้องการจะทำภาพเคลื่อนไหวด้วยตัวเอง ให้ใช้การแบ่งเลเยอร์ในช่องเลเยอร์ที่อยู่ทางขวาของจอ คุณสามารถทำได้โดยคลิกขวาที่รูปภาพ และเลือก Duplicate Layer หรือเลือกสัญลักษณ์ที่มีลักษณะภาพทับซ้อนกัน   หนึ่งเลเยอร์ คือ หนึ่งเฟรมของภาพ GIF รูปภาพที่อยู่ล่างสุดจะปรากฎเป็นภาพแรก หลังจากนั้นจะไล่ขึ้นมา คุณสามารถลากเพื่อเปลี่ยนลำดับได้ ภาพทุกภาพต้องมีขนาดเท่ากัน หรือไม่อย่างนั้นภาพที่มีขนาดใหญ่กว่าจะถูกตัดขอบเวลาที่บันทึกไฟล์ออกมา ถ้าหากคุณวางแผนที่จะแก้ไขรูปภาพหรือใส่ข้อความลงไป คุณจะต้องซ่อนเลเยอร์ทั้งหมดที่อยู่เหนือเลเยอร์ที่คุณต้องการจะแก้ไขก่อน ไม่อย่างนั้นคุณจะไม่สามารถมองเห็นสิ่งที่คุณแก้ไขอยู่ได้ มีอยู่สองวิธีด้วยกัน ซึ่งสามารถทำได้จากช่องหน้าต่าง Layers   คลิกที่สัญลักษณ์รูปตาในเลเยอร์นั้นๆ เพื่อซ่อน คลิกที่จุดเดิมอีกครั้งถ้าต้องการจะให้แสดงเหมือนเดิม  หรือ กดเลือกที่เลเยอร์ที่ต้องการจะซ่อน และปรับค่าความทึบ (Opacity) ที่แถบด้านบนของหน้าต่างเลเยอร์ ยิ่งค่าน้อยเท่าไหร่ยิ่งโปร่งแสงมากเท่านั้น นี่จะช่วยได้อย่างมากเวลาที่คุณใส่ข้อความหรือสิ่งอื่นๆ ลงในหลายๆ เฟรม คุณจะได้ปรับให้มันตรงกันได้ คุณสามารถเรียนรู้การปรับแต่งรูปภาพที่หลากหลายของโปรแกรม GIMP ได้หากคุณต้องการ หรือใช้เทคนิคธรรมดาทั่วไปก็ได้ เลือกรูปภาพที่คุณต้องการจะแก้ไขในเลเยอร์จากนั้นใช้เครื่องมือต่อไปนี้ในการปรับแต่งเฟรม   ในหน้าต่างแถบเครื่องมือทางด้านซ้าย เลือก "Scale Tool" (ช่องที่มีสี่เหลี่ยมจตุรัสอันเล็กที่มีลูกศรชี้ไปที่สี่เหลี่ยมจตุรัสอันใหญ่) เพื่อที่จะแก้ไขขนาดรูปภาพ ปรับให้ทุกเลเยอร์มีขนาดเท่ากัน ในหน้าต่างเครื่องมือ เลือกสัญลักษณ์ "A" และคลิกที่รูปภาพเพื่อใส่ข้อความ พิมพ์ข้อความที่ต้องการ และใช้หน้าต่างที่เด้งขึ้นมาในการปรับขนาด ฟอนต์ และสีของข้อความ เมื่อเสร็จแล้วให้ใช้คำสั่ง Layer → Merge Down เพื่อที่จะรวมข้อความและเลเยอร์ด้านล่างเข้าด้วยกัน หลังจากที่คุณแก้ไขรูปภาพเสร็จแล้ว เลือกคำสั่ง Filters → Animation → Playback... จากเมนูด้านบน กดเล่นในหน้าต่างที่ปรากฎขึ้นเพื่อดูภาพเคลื่อนไหว ไปที่หน้าต่างเลเยอร์ คลิกขวา (หรือคอนโทรลคลิกใน Mac บางรุ่น) ที่เลเยอร์ เลือก Edit Layer Attributes ด้านหลังชื่อให้พิมพ์ (XXXXms) แทนที่ X ด้วยตัวเลขของเวลาเป็นมิลลิวินาทีที่คุณต้องการให้เลเยอร์นั้นปรากฎ แก้ในแต่ละเลเยอร์ ทดลองเล่นดูใหม่อีกครั้ง และปรับไปเรื่อยๆ จนกว่าคุณจะพอใจ   GIF ส่วนใหญ่ที่ทำจากวิดีโอจะมีระยะเวลาประมาณ 10 เฟรมต่อวินาที (100 มิลลิวินาทีต่อเฟรม) คุณสามารถข้ามขั้นตอนนี้ไปได้ และเลือกความเร็วทีหลังตอนบันทึกไฟล์ออกมา ไปที่เมนูด้านบน เลือก Filter → Animation → Optimize (for GIF) คำสั่งนี้จะคัดลอกไฟล์อีกไฟล์ขึ้นมาที่มีขนาดเล็กกว่าเดิม ให้ทำการคัดลอกไฟล์ไปเรื่อยๆ ให้หมดสำหรับขั้นตอนที่เหลือ   ก่อนที่จะปรับขนาดให้เหมาะสม แต่ละเฟรมจะขึ้นว่า ("replaced") หลังจากทำเสร็จแล้วเฉพาะรูปที่มีการเปลี่ยนแปลงจะขึ้นว่า ("combined")  คุณสามารถข้ามขั้นตอนนี้ไปได้ และไปทำตอนบันทึกไฟล์ในขั้นตอนถัดไป เลือก File → Export As... คลิก Select File Type  ที่ด้านล่างของหน้าต่างจะปรากฎตัวเลือกต่างๆ ให้เลือก เลื่อนลงมาและเลือก “GIF” คลิกที่ Export และหน้าต่างอันใหม่จะปรากฎขึ้นมา อธิบายไว้ที่ด้านล่าง ในหน้าต่างอันใหม่ ชื่อ “Export Image as GIF” ให้ติ๊กช่องที่อยู่ข้าง “As animation” เสร็จสิ้นการทำงานด้วยการคลิกที่ Export หรือเปลี่ยนตัวเลือกก่อน   เอาเครื่องหมายที่อยู่ในช่อง “Loop Forever” ออก หากคุณต้องการให้ภาพเคลื่อนไหวเล่นแค่ครั้งเดียว หากคุณข้ามขั้นตอนการปรับความเร็ว สามารถตั้งความเร็วได้ที่นี่ ค่าที่ถูกกำหนดมาตั้งแต่ต้นจะอยู่ที่ 100 ms หรือ 10 เฟรมต่อวินาที ลดตัวเลขลงเพื่อเพิ่มความเร็วของ GIF หรือเพิ่มตัวเลขเพื่อทำให้ช้าลง หากคุณข้ามขั้นตอนการปรับแต่งขนาดให้เหมาะสม มองหาตัวเลือก “Frame disposal” ตอนที่กำลังจะบันทึกไฟล์ออกมา และเลือก “Cumulative layers (combine)” สร้างโฟลเดอร์ในคอมพิวเตอร์ของคุณ ใช้สำหรับเก็บรูปภาพที่คุณต้องการจะใช้งาน รูปภาพแต่ละภาพจะกลายเป็นเฟรมหนึ่งเฟรมของภาพเคลื่อนไหว นอกเหนือไปจากนั้นคุณยังสามารถแปลงไฟล์วิดีโอสั้นๆ ให้กลายเป็นภาพเคลื่อนไหว GIF ได้อีกด้วย มีอยู่หลายโปรแกรมด้วยกันที่ให้บริการในการสร้างไฟล์ GIF ฟรีซึ่งรวมถึง imgflip makeagif และ gifmaker ด้วย โปรแกรมเหล่านี้ไม่ได้มีตัวเลือกในการปรับแต่งที่หลากหลายเหมือนอย่าง GIMP หรือโปรแกรมแต่งภาพอื่นๆ แต่จะใช้งานง่ายและรวดเร็วโดยที่ไม่ต้องดาวน์โหลดหรือลงทะเบียนใดๆ ทั้งสิ้น ถ้าคุณทำภาพเคลื่อนไหว GIF จากไฟล์วิดีโอ คุณอาจจะอยากเลือกเพียงช่วงสั้นๆ มากกว่าที่จะใช้วิดีโอเต็มความยาว คุณสามารถทำได้ง่ายๆ ผ่าน ดาวน์โหลด VLC และทำตามขั้นตอนดังนี้   เปิดโปรแกรม VLC เข้าไปที่ File → Open File... เพื่อเปิดไฟล์วิดีโอ เลือกเวลาเริ่มต้นของวิดีโอที่ต้องการนำมาทำเป็น GIF เลือก Playback → Record ในเมนูด้านบน เล่นวิดีโอจนถึงตำแหน่งที่คุณต้องการให้ภาพเคลื่อนไหว GIF สิ้นสุด กด Record อีกครั้งเพื่อให้หยุดอัด ไฟล์ภาพอันใหม่ที่มีขนาดเล็กกว่าจะถูกบันทึกลงในโฟลเดอร์เดียวกันกับไฟล์วิดีโอต้นฉบับ มองหาลิงค์สำหรับ Upload Images ถ้าคุณต้องการจะแปลงไฟล์วิดีโอ ให้หาลิงค์สำหรับ Upload Video แทน  การอัพโหลดวิดีโออาจใช้เวลานานในกรณีความเร็วอินเทอร์เน็ตของคุณช้าหรือไฟล์วิดีโอมีขนาดใหญ่เกินไป ไม่ควรอัพโหลดวิดีโอที่มีความยาวมากกว่า 2-3 วินาที โดยทั่วไปแล้ว คุณสามารถจัดลำดับรูปภาพเองได้ในโปรแกรมออนไลน์พวกนี้ ในกรณีที่คุณเรียงรูปภาพผิดตอนอัพไฟล์ คุณสามารถใส่ข้อความ ปรับขนาดของรูปภาพ หรือแก้ไขความเร็วได้ ให้มองหาลิงค์สำหรับ Generate GIF create your gif หรือ Create Now  รูปภาพหรือวิดีโอของคุณจะถูกเปลี่ยนเป็นภาพเคลื่อนไหว GIF โดยปกติแล้วจะมีตัวเลือกต่างๆ ขึ้นให้คุณเลือกรวมทั้งลิงค์ที่คุณสามารถนำไปใช้โพสในฟอรั่ม ดาวน์โหลด หรือนำไปใช้กับการทำหน้าเว็บ HTML
ดาวน์โหลด GIMP. เปิดภาพที่คุณต้องการจะทำเป็นภาพเคลื่อนไหวขึ้นมา. เพิ่มรูปภาพ. ซ่อนเลเยอร์เพื่อที่คุณจะสามารถแก้ไขเลเยอร์ที่อยู่ด้านล่างได้ (หากคุณต้องการ). ปรับแต่งแก้ไขรูปภาพ (หากคุณต้องการ). ดูภาพเคลื่อนไหว. ปรับเวลา. ปรับภาพเคลื่อนไหวให้เหมาะสมเพื่อที่จะได้โหลดให้เร็วขึ้น. บันทึกไฟล์ออกมาเป็น GIF. เลือกตัวเลือกตามที่ต้องการและกด Finish เพื่อทำการบันทึกไฟล์. เลือกเซ็ตของรูปภาพหรือวิดีโอที่ต้องการ. เข้าโปรแกรมสร้าง GIF ออนไลน์. ตัดบางช่วงของวิดีโอ (เป็นทางเลือก). อัพโหลดรูปภาพหรือวิดีโอ. ตกแต่งแก้ไขภาพ GIF. สร้างภาพ GIF ของคุณ.
https://www.wikihow.com/Create-an-Animated-GIF https://www.wikihow.com/Create-an-Animated-GIF
Creating an Animated GIF in GIMP Making a Simple Animated GIF Using Online Tools